OzLabs/hebrew-wiki-articles huggingface dataset:
כימרה

[[הכימרה מארצו, פסל ברונזה אטרוסקי]]
איור של כימרה
פסיפס המתאר את בלרופון הורג את הכימרה, המוזיאון הארכאולוגי של [[רודוס]]
במיתולוגיה היוונית, הכימרה או החימרה (ביוונית: Χιμαιρα; בלטינית: Chimæra) היא מפלצת בעלת ראש של אריה, גוף של עז וזנב מנחש. אובידיוס מתאר אותה כמי ש "שילחה לשונות להבה ממעיה, ראש לביאה למפלצת היה וזנב של נחש לה" תיאורים אחרים מתארים את הכימרה כבעלת שלושה ראשים: ראש של אריה, ראש של עז וראש של דרקון. אולם, כל תאוריה של המפלצת מסכימים שהיא נשפה אש מאחד או יותר מראשיה. יש המשערים שמקור שמה עברי-כנעני, מהשורש חמ"ר.

המונח "כימרה" הפך עם הזמן לשם כולל עבור יצורים בדיוניים שגופם מורכב מאיבריהם הטיפוסיים של מספר זנים שונים.

== במיתולוגיה היוונית ==
הכימרה הייתה הצאצאית של טייפון ואכידנה, ואימם – ביחד עם אחיה הכלב הדו-ראשי אורתוס – של הספינקס ושל האריה מנמאה. עם זאת, סיפורי מיתולוגיה אחרים קובעים שהספינקס והאריה מנמאה היו הצאצאים של טיפון ואכידנה, ולא של כימרה ואורתוס.

הכימרה נהרגה בסופו של דבר בידי הלוחם היווני בלרופון, שנעזר בפגסוס, הסוס המכונף. באיליאדה מסופר כי איאובוטס מלך ליקיה הטיל על בלורופון את המשימה כדי להביא למותו אך הגיבור עמד במשימה. 

גם בנושא מותה של הכימרה אין אחידות בין הסיפורים. לפי מספר גרסאות, בלרופון רק שיסע את הכימרה עם חניתו, אך לפי גרסאות אחרות, הוא התקין על חניתו גוש של עופרת, שהותך בשל נשימת האש של המפלצת, והביא לסתימת גרונה, לחניקתה ולמותה.

==אזכורים בתרבות==
*הסיפורים על הכימרה מופיעים בכתבים קלאסיים רבים, כגון באפוס אינאיס מאת ורגיליוס, באיליאדה מאת הומרוס, במטמורפוזות מאת אובידיוס ובתיאוגוניה מאת הסיודוס.

*פסלי כימרה מופיעים בקתדרלת נוטרדאם שבפריז ב"גלריית הכימרות" שבחזית המערבית וסביב שני המגדלים המערביים.

*הכימרה הוזכרה בספר פרסי ג'קסון והאולימפיים הראשון (וגנב הברק), היא נראתה ככלב צ'יוואווה קטן אבל לאחר כמה זמן הוא גדל עד שהפך לכימרה.

* הכימרה מככבת באחד מפרקי הסדרה של הפוני הקטן שלי: חברות היא קסם ששם היה לה במקום חלק קדמי של אריה, היה לה חלק קדמי של טיגריס .
* הכימרה מוזכרת בעונה החמישית של סדרת הטלוויזיה זאב צעיר שם יצרו כימרות באופן לא טבעי, הכימרות בזאב צעיר היו תוך סוג נוסף של DNA וככה יכלו לצור כימרות.
* הכימרות מוזכרות בסדרה בני לוריאן שנכתבה תחת השם הספרותי פיטקוס לור. הכימרות נועדו להגן על הנותרים מבני השבט שנרצח כולו על ידי המוגדוריאנים. הכימרות בסדרה הן חיות שיכולות לשנות צורה.

*הכימרה מוזכרת גם בסדרת האינמה "hunter x hunter". שם הכימרה מוזכרת כנמלת כימרה אשר מתרבות על ידי טריפת קורבנותיהם ובכך הדור הבא יקבל תכונות מעורבות של המינים הנאכלים.

== ראו גם==
* כימרה (אמבריולוגיה)

==קישורים חיצוניים==

* 

== הערות שוליים ==

קטגוריה:יצורים מהמיתולוגיה היוונית
קטגוריה:יצורי כלאיים מיתולוגיים
תרכובת גריניאר

תרכובות גריניאר (Grignard) הן תרכובות אורגניות המורכבות משייר פחמימני (קבוצת אלקיל או אריל), אטום הלוגן ואטום מגנזיום. 

שמן הכימי של תרכובות אלו הוא אלקיל (או אריל) מגנזיום הלידים. הנוסחה הכללית של תרכובות גריניאר היא R-MgX, כש-R מייצג את השייר הפחמימני ו-X את ההלוגן.

תרכובות גריניאר קרויות על שם המגלה שלהן, הכימאי הצרפתי, ויקטור גריניאר (Victor Grignard), אשר זכה בפרס נובל לכימיה ב-1912 על עבודתו בנושא.

לתרכובות גריניאר חשיבות עליונה בסינתזה כימית. כשתרכובת גריניאר מגיבה עם תרכובת אורגנית כלשהי, מסתפח השייר הפחמימני של תרכובת גריניאר אל השייר הפחמימני של התרכובת האחרת. בכך נוצר למעשה קשר קוולנטי פחמן-פחמן, וזהו אינו דבר של מה בכך: רוב התגובות בכימיה האורגנית מבוססות על שינויים בקבוצות פונקציונליות (לדוגמה: המרה של כוהל, בעל קבוצת הידרוקסיל, OH, לקטון, בעל קבוצת קרבוניל CO). מספר התגובות שבהן נוצרים קשרי פחמן-פחמן מועט. 

גילוי תרכובות גריניאר על ידי הכימאי שהקנה להן את שמן היווה פריצת דרך בכימיה ופתח עולם חדש של תרכובות אורגניות, אשר לפני כן לא ניתן היה לייצרן בצורה מלאכותית.

דוגמה לסינתזה של תרכובת גריניאר:
:סינתזה של תרכובת גריניאר 

==קישורים חיצוניים==

* 

קטגוריה:כימיה אורגנית
קטגוריה:תרכובות אורגניות
קוקאטריס

תבליט המתאר קוקאטריס, מעל הכניסה ל[[טירת בלוודיר שבסנטרל פארק.]]
הקוקאטריס (Cockatrice) הוא חיה מיתולוגית, הזהה בצורתה ובגודלה לדרקון או לוויוורן, אך מבחינת הופעתה דומה לתרנגול ענק, שהוא עצמו מזכיר במידת-מה לטאה.

לקוקאטריס יוחסו כוחות קסם חזקים וקטלניים, ונטען שהוא יכול להפוך יצורים חיים לאבן באמצעות מבטו, מגעו ואף באמצעות הבל פיו, הדומה, מבחינה זו, לנשימת האש הקטלנית של הדרקון. הקוקאטריס דומה עד מאוד, ואפילו זהה, למפלצת מיתולוגית אחרת - הבסיליסק, שהוא נחש אימתני וענקי, שמבטו מאבן את החיים, ויכול אף להרגם. פעמים רבות משמשים המושגים "קוקאטריס" ו"בסיליסק" כזוג מילים נרדפות זו לזו.

על פי סיפורי המיתולוגיה, בוקע הקוקאטריס מביצת נחש או קרפדה שתרנגולת דגרה עליה, ובכך הוא למעשה מנוגד לבסיליסק באופן בקיעתו (שבוקע מביצת תרנגולת שעליה דגרה קרפדה).

בדומה לראשה של הגורגונה מדוזה, שומרות עיניו של הקוקאטריס על כוחותיהן ויכולות לאבן יצורים חיים אף לאחר שהראש נכרת.

דמות של קוקאטריס מופיעה במשחק התפקידים "מבוכים ודרקונים", וכן במספר משחקי מחשב.

==קישורים חיצוניים==

* 

קטגוריה:יצורים מיתולוגיים
נבחרת קזחסטן בכדורגל

נבחרת קזחסטן בכדורגל היא קבוצת הכדורגל הלאומית של קזחסטן. 

המשחק הראשון של קזחסטן לאחר התפרקות ברית המועצות היה ב-1 ביוני 1992 נגד נבחרת טורקמניסטן. בשנת 2002 עזבה הנבחרת את קונפדרציית הכדורגל של אסיה ועברה לשחק באופ"א.

ב-24 במרץ 2007 נבחרת קזחסטן גברה בביתה 2-1 על נבחרת סרביה, הניצחון הראשון של הנבחרת מאז השתייכותה לאופ"א.

== גביע העולם בכדורגל ==
* 1930 עד 1994 - לא נרשמה. הייתה חלק מברית המועצות
* 1998 עד 2022 - לא העפילה

== אליפות אירופה בכדורגל ==
* 1960 עד 1988 - לא נרשמה. הייתה חלק מברית המועצות
* 1992 עד 2004 - לא נרשמה
* 2008 עד 2024 - לא העפילה

== ליגת האומות של אופ"א ==
{| class="wikitable" style="text-align: center;"
|-
!שנה
!דרג
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-bgcolor=ccffcc
| 2018/2019
|ד
|עלתה לדרג ג
|6
|1
|3
|2
|8
||7
|-
| 2020/2021
|ג
|פלייאוף נגד ירידה
|8
|2
|1
|5
|7
|11
|-bgcolor=ccffcc
| 2022-2023
|ג
|עלתה לדרג ב
|6
|4
|1
|1
|8
|6
|-
|2024-2025
|ב
|
|
|
|
|
|
|
|-
| colspan="3" |סה"כ
|20
|7
|5
|8
|23
|24
|}
:*משחקי תיקו כוללים גם משחקים שהוכרעו בבעיטות הכרעה

== כל גביעי אסיה ==
* 1956 עד 1992 -לא נרשמה. הייתה חלק מברית המועצות
* 1996 - לא העפילה
* 2000 - לא העפילה
* 2004 - לא נרשמה, עברה לאופ"א

==שיאים==
נכון ל-17 בנובמבר 2023. כתב מודגש מסמל שחקן פעיל בנבחרת.

===שיאני ההופעות===
[[סמאט סמאקוב שיאן ההופעות (76) בנבחרת קזחסטן בכל הזמנים]]
{| class="wikitable sortable" style="text-align: center;"
! דירוג !! שחקן !! שנים בנבחרת !! הופעות !! שערים
|-
| 1 || סמאט סמאקוב || 2000–2017 || 76 || 2
|-
| 2 || רוסלן בלטייב ||1997 - 2007|| 73 || 13
|-
| 3 || סרגיי מאליי || 2014–הווה || 66 || 1
|-
| 4 || איסלאמבק קואט || 2015 - הווה || 60 || 7
|-
| rowspan="2" |5
| יורי לוגביננקו || 2008 -2022 || rowspan="2" |58
| 5
|-
| נורבול ז'ומאסקאלייב|| 2001 - 2014 || 8
|-
| 7 || אנדריי קרפוביץ'||2001 - 2014 || 55 || 3
|-
| 8 || סרגיי חיז'ניצ'נקו || 2009 -2020 || 52 || 8
|-
| rowspan="2" | 9
| באורג'ן איסלאמחאן || 2012 - הווה || rowspan="2" |50
| 3
|-
| אשקאט טאקיברגן || 2014 -הווה || 2
|}

===מלכי השערים===
[[בחטיאר זיינודינוב מלך שערי (14) נבחרת קזחסטן בכל הזמנים.]]
{| class="wikitable sortable" style="text-align: center;"
! דירוג !! שחקן !! שנים בנבחרת !! שערים !! הופעות !! ממוצע למשחק
|-
| 1 || בחטיאר זיינודינוב || 2018–הווה || 14 || 34|| 
|-
| 2 || רוסלן בלטייב ||1997-2009|| 13 || 73||
|-
| 3 || ויקטור זוברב || 1997–2002 || 12 || 18 || 
|-
| 4 || אבאט איימבטוב || 2019-הווה || 9|| 34 ||
|-
| rowspan="2" | 5
| דמיטרי ביאקוב|| 2000–2008 || rowspan="2" |8
| 34 || 
|-
| סרגיי חיז'ניצ'נקו || 2020-2009 || 52 || 
|-
| rowspan="2" |7
| נורבול ז'ומאסקאלייב|| 2001 - 2014|| rowspan="2" |7
| 58 || 
|-
| איסלאמבק קואט ||2015 -הווה || 60 || 
|-
| rowspan="3" |9
| איגור אבדייב|| 1996–2005 || rowspan="3" |6
| 27 || 
|-
| אולג ליטביננקו||1996 - 2006|| 28 || 
|-
| סרגיי אוסטפנקו|| 2007 - 2014 || 42 || 
|}

==קישורים חיצוניים==

* 

==הערות שוליים==

קטגוריה:קזחסטן: כדורגל
קזחסטן
כדורגל
היפוגריף

איור היפוגריף.
"רוג'ריו מציל את אנג'ליקה"; ציור משנת [[1819 מאת הצייר ז'אן-אוגוסט-דומיניק אנגר, המתאר את הסצנה מ"אורלנדו המטורף" שבה רוג'ריו, רכוב על גבי היפוגריף, מציל את אנג'ליקה.]]
ההיפוגריף הוא יצור מיתולוגי, צאצא של גריפין ושל סוסה צעירה, כאשר חיצונית ההיפוגריף נראה כהכלאה ביניהם: חלקו הקדמי, לרבות ראשו וכנפיו, הוא כשל עיט ענקי, אך פלג גופו האחורי הוא כשל סוס. 

ההיפוגריפים מתוארים כקלים יותר לאילוף ולביות מאשר אביהם הגריפין. באגדות אחדות מימי הביניים הם מוזכרים כבעלי חיים הנמצאים בבעלות של מכשפים או של אבירים, כיוון שהם היחידים המסוגלים לאלפם. מאגדות אלו מתברר, שהם גם יכולים לשמש כסוסים מצוינים, היות שהם עפים במהירות הברק. כמו כן, ההיפוגריפים מתוארים כאוכלי כל, הניזונים הן מצמחים והן מבשר.

לפי המיתוס, ההיפוגריפים הם יצורים נדירים ביותר, וזאת משום שגריפינים מתעבים סוסים. בימי הביניים נפוץ הביטוי שיוחס לורגיליוס - "כשגריפינים יזדווגו עם סוסים", שהתייחס לאירוע בעל סבירות נמוכה להתרחש. עם זאת, זיווג זה התרחש בסופו של דבר באפוס "אורלנדו המטורף" (Orlando Furioso) מאת המשורר האיטלקי לודוביקו אריוסטו (Ludovico Ariosto). באפוס זה, שנכתב בשנת 1516, יצר אריוסטו את המושג "היפוגריף" - הווה אומר חצי סוס (היפו, ביוונית, הוא סוס) וחצי גריפין (גריף הוא קיצור לגריפין), וכך הוא, לכאורה, מימש את הבלתי ניתן לביצוע. 

בשנים האחרונות זכתה דמותו של ההיפוגריף לעדנה עם הופעתה בסדרת הספרים "הארי פוטר" מאת ג'יי קיי רולינג, וכן בסרטים הנלווים. רולינג נשארה נאמנה למיתוס המקובל אודות ההיפוגריפים, והציגה אותם כחיות מוזרות ויפות, אך גם כחיות גאות, הקנאיות לכבודן. בספרה "חיות הפלא והיכן למצוא אותן", היא כותבת על ההיפוגריפים, בין היתר, כך: "כאשר מתקרבים אל היפוגריף, יש לשמור על קשר עין עמו. קידה מסמנת כוונות טובות. אם ההיפוגריף משיב קידה, ניתן להתקרב בבטחה". 

דמויות של היפוגריפים מופיעות גם במשחק התפקידים מבוכים ודרקונים, במשחקי מחשב ווידאו, בספרי פנטזיה ואף בשירים מסוימים, כגון My Fairy King של הלהקה קווין, המספר על ממלכת רהי והסוסים בעלי כנפי נשר ששוררים בה. 

==קישורים חיצוניים==

* 

קטגוריה:יצורי כלאיים מיתולוגיים
קלייב פונטינג

קלייב פונטינג (באנגלית: Clive Ponting; 13 באפריל 1946 - 28 ביולי 2020) היה חוקר וסופר בריטי בתחום ההיסטוריה ומדע המדינה. שימש כעוזר מזכיר ההגנה הבריטי.

==פרשת בלגראנו==
קלייב פונטינג התפרסם לראשונה בקשר לפרשת בלגראנו שפרצה ב-1984. הגנרל בלגראנו הייתה משחתת ארגנטינאית אשר טובעה בידי טילים בריטיים בזמן מלחמת פוקלנד ב-1982 ורוב צוותה נספה. ב-1984 הציג חבר הפרלמנט הבריטי טאם דלייל (Tam Dalyell) מסמכים פנימיים של משרד ההגנה אשר העידו לכאורה כי בזמן שטובעה, הייתה הגנרל בלגראנו במנוסה ומחוץ לתחום ההגנה סביב ספינות הצי הבריטי. דבר הפרסום גרם מבוכה רבה לממשלת תאצ'ר אשר קודם לכן הכחישה טענות דומות. קמה מהומה רבה סביב זהות המקור שהדליף את המסמכים. גב' תאצ'ר, כך נטען, רתחה מזעם. לאחר שהודה קלייב פונטינג בהדלפה הוגש נגדו כתב אישום על הפרת חוק סודות המדינה והיה צפוי כי יורשע. קלייב פונטינג הציג שתי טענות הגנה:
*קיים עניין לציבור במקרה
*קיימת עדיפות להעברת אינפורמציה לחבר פרלמנט. 

ב-11 בפברואר 1985 הוא זוכה בידי חבר מושבעים וזאת למרות ההדרכה שנתן השופט למושבעים, כי "עניינו של הציבור הוא זה שהממשלה המכהנת קובעת ככזה". הפרשה נהפכה לציון דרך בהיסטוריה של המשפט האנגלי.

==פעילות אקדמית וכתיבה==
בעקבות הפרשה פרש קלייב פונטינג מהשירות הציבורי והוא שימש כמרצה למדע המדינה באוניברסיטת ויילס בסוואנסי (University of Wales at Swansea). הוא היה סופר פורה של ספרי היסטוריה פוליטית. בין השאר חיבר את היסטוריה ירוקה של העולם (A Green History of the World: The Environment and the Collapse of Great Civilizations) אשר הכה גלים בחוגי שמירת הסביבה, ביוגרפיה של וינסטון צ'רצ'יל והיסטוריה של מלחמת קרים. בכתביו נקט פונטינג עמדות של עיון מחדש וכפירה במוסכמות ממסדיות.

גולת הכותרת של כתיבתו הייתה חיבורו עב הכרס היסטוריה עולמית - פרספקטיבה חדשה (World History - A New Perspective) בו סיכם ופיתח פונטינג את פרשנויות 'ההיסטוריה החדשה' של ההיסטוריה העולמית.

נפטר ב-28 ביולי 2020.

קטגוריה:היסטוריונים בריטים
קטגוריה:בריטים שנולדו ב-1946
קטגוריה:בריטים שנפטרו ב-2020
פרצת אבטחה

פרצת אבטחה היא פגם בעיצוב, מימוש או פעולה של מערכת דיגיטלית, אותו ניתן לנצל על מנת להפר את מדיניות האבטחה שלה.

בתוכנה או באתר אינטרנט היא בעיה הנובעת מעצם צורת כתיבת התוכנה או מאילוצים שונים המאפשרים להאקר להשיג שליטה חלקית או מלאה על המחשב עליו מורצת התוכנה או אתר האינטרנט.

ישנן שלל סיבות מדוע נוצרות אותן פרצות אבטחה ולא מסולקות על ידי המתכנתים שלהן. למשל: רצון להוציא גרסה חדשה של תוכנה עד מועד אחרון מסוים ובשל כך להימנע מבדיקת מצבי שגיאה לא צפויים שונים, חוסר ידע מספיק של המתכנת או חוסר תשומת לב למצב שגיאה מסוים.

== הסבר כללי ==
פרצות אבטחה היו מאז ומעולם בכל תוכנה, אלא שמאז ההתפתחות המהירה של האינטרנט המאפשרת להגיע לאתרים ולתוכנות בקלות, העלו מאוד את כמות ניצול אותן פרצות ואיתן את מודעות הציבור לתופעה.

אמנם ישנם מומחי אבטחה המועסקים על ידי חברות גדולות, שכל תפקידם הוא לנסות ולמצוא את הפרצות הנמצאות במוצריהן או באתרי האינטרנט שלהן וכך יוכלו לתקנן מבעוד מועד. אולם כנגדם ישנן קבוצות האקרים (המכונים "האקרים בעלי כובע שחור") המנסים להשיג לדוגמה מידע חסוי על לקוחות של חברה גדולה לצורך מכירת המידע למתחרה שלהן.<br>
כסיוע למומחי האבטחה ישנם גם האקרים (המכונים בעלי "כובע לבן") שאף הם מנסים למצוא פרצות אבטחה, בתמורה לתשלום או לפרסום, אך בניגוד לעמיתיהם הם מודיעים באופן מסודר לחברה, החשופה לפרצות, על אופי הפרצות ומיקומן כך שיוכלו לתקן אותן לפני שינוצלו על ידי גורמים עוינים.

== דוגמאות לפרצות אבטחה ==
=== תוכנה ===
* בחודש יולי 2003 תקף הווירוס Blaster מיליוני מחשבים בכל רחבי העולם אשר היו מחוברים לאינטרנט. הווירוס אשר נכתב לאחר שנמצאה פרצה בפרוטוקול RPC (Remote Procedure Call - פרוטוקול קריאה לפרוצדורה מרחוק) הנמצא בשימוש על ידי רכיבי תוכנה המתקשרים דרך הרשת. הפרצה מתאפשרת לאחר שה-RPC אינו בודק נכון נתונים המועברים אליו, כך אם נעביר נתון מסוים אשר ידוע שיגרום לקריסה של רכיב תוכנה אחר שהוא בתורו מבצע את שאר הפקודות הנמצאות לאחר הנתון השגוי. על ידי כך שהקוד מבוצע ניתן להשיג שליטה מלאה על המחשב המותקף.
* ב-2 בפברואר 2005 הודיעה חברת אבטחה על פרצת אבטחה במוצריה של חברת סימנטק, אשר מוצר הדגל שלה הוא נורטון אנטי וירוס אשר מגן על מיליוני מחשבים. פרצת האבטחה אפשרה לכותב וירוסים לשלוח וירוס בדחיסה מסוימת, והאנטי וירוס במקום לבדוק את תוכן הקובץ המכווץ, יפעיל אותו. כך ניתן להשיג שליטה מלאה על המחשב על ידי החדרת סוס טרויאני.

=== אתרי אינטרנט ===
* ב-17 ביוני 2005 הודיעה חברת MasterCard כי פרטיהם של 40 מיליון כרטיסי אשראי הגיעו לידי אלמונים, לאחר שהצליחו להחדיר תוכנה למחשבים של חברת סליקה אשר אחסנה את מספרי כרטיסי האשראי במחשביה בניגוד להוראות.
* בדצמבר 2004 אתר Setup חשף פרצות באתרי קניות שאפשרו גישה למסדי הנתונים שלהם.<ref></ref>
* ביוני 2020 אופיר מוסקוביץ' חשף בעיית אבטחה באתר אינטרנט של אכ"א שאיפשר מתקפת brute force להתחברות לאתר וככל הנראה אפשר השגת מידע אישי על כלל החיילים בצה"ל ושהיו בו בעבר.

==ראו גם==
* אקספלויט
* הזרקת קוד
* פירצת Buffer Overflow
* Concon - באג
*Security.txt

==קישורים חיצוניים==
* [http://www.microsoft.com/security Microsoft Security Center], אתר מיקרוסופט המטפל בפרצות אבטחה של תוכנות מיקרוסופט
* [http://support.novell.com/patches.html Patches] טלאי אבטחה באתר נובל, כולל לינוקס SUSE
* [http://www.apple.com/support/security/ Apple Product Security], באתר האבטחה של אפל
* 

== הערות שוליים ==

*
קטגוריה:אבטחת מחשבים
דמוגרפיה של איי פארו

באיי פארו מתגורים 48,700 תושבים (2004):
==אוכלוסייה לפי אזורים==
אוכלוסיית איי פארו מתחלקת לפי האזורים הבאים:
{| cellspacing="0" cellpadding="5" border="1" align="center"
!שם
!שטח
!מספר תושבים
!נפשות לקמ"ר
!ישובים חשובים
!אזורים
|-
|סטריימוי
|373.5
|21,717
|57.4
|טורסהאבן ווסטמאנה
|טורסהאבן וסטריימוי
|-
|אייסטורוי
|286.3
|10,738
|37
|פוגלאפירור ורונאוויק
|צפון איסטורוי ודרום איסטורוי
|-
|וואר
|177.6
|2,856
|15.7
|מיבואבור וסרבואבור
|וואר
|-
|סואורוי
|166
|5,074
|30.9
|טוורוירי ווואבור
|סואורוי
|-
|סאנדוי
|112.1
|1,428
|12.4
|סאנדור
|סאנדוי
|-
|בורוי
|95
|5,030
|52.4
|קלאקסבויק
|קלאקסבויק וצפון איי פארו
|-
|ויאוי
|41
|605
|15
|וייאראיי
|נורדינסלן
|-
|קונוי
|35.5
|135
|3.8
|Kunoy
|נורדינסלן
|-
|קאלסוי
|30.9
|136
|4.8
|מיקלאדאלור והואוסר
|נורדינסלן
|-
|סווינוי
|27.4
|58
|2.7
|סווינוי
|נורדינסלן
|-
|פוגלוי
|11.2
|46
|4
|צ'ירצ'ה
|נורדינסלן
|-
|נלסוי
|10.3
|262
|26.1
|נלסוי
|סטריימוי
|-
|מיצ'ינס
|10.3
|19
|2
|מיצ'ינס
|וואר
|-
|סקואובוי
|10
|61
|5.7
|סקואובוי
|סאנדוי
|-
|הסטור
|6.1
|40
|7.1
|הסטור
|סטריימוי
|-
|סטואורה דוימון
|2.7
|7
|1.9
|דוימון
|סאנדוי
|-
|קולטור
|2.5
|2
|0.8
|קולטור
|סטריימוי
|-
|לויטלה דוימון
|0.8
|0
|0
|–
|סאנדוי
|}

==גידול באוכלוסיית איי פארו לאורך השנים==
שיעור גידול האוכלוסייה באיי פארו הוא 0.83% (נכון לשנת 2000), וזאת בשל שיעור ילודה של 13.58 לידות לכל אלף תושבים לשנה, שיעור התמותה של 8.7 נפטרים לכל אלף תושבים, וההגירה השלילית של 3.38 תושבים לכל אלף תושבים מדי שנה.

אוכלוסיית איי פארו (מספר תושבים באלפים) נכון לשנת [[2005.]]

===אוכלוסייה לפי גילאים===

אוכלוסייה על פי גילאים ומגדר:
* גילאי 0- 14 - 23% מהאוכלוסייה (גברים: 5,233; נשים: 5,163)
* גילאי 15 - 64 - 63% מהאוכלוסייה (גברים: 15,270; נשים: 13,382)
* מעל גיל 65 - 14% מהאוכלוסייה (גברים: 2,788; נשים: 3,460)

===אוכלוסייה על פי מגדר===
;יחס הגברים לנשים הוא: (יחס גברים לנשים נכון לשנת 2000)
בלידה: 1.05 <br>
מתחת לגיל 15: 1.01 <br>
גילאים 15 - 64: 1.14 <br>
מעל גיל 65: 0.81

היחס באוכלוסייה הכללית: 1.06

===נתוני תמותה ופוריות===
שיעור תמותת התינוקות נכון לשנת 2000 היה 6.94 לכל 1000 לידות.

;תוחלת החיים
כלל האוכלוסייה: 78.43 <br>
גברים: 74.96 <br>
נשים: 81.92

:שיעור הפוריות:
2.32 ילדים לאישה.

===דתות ושפות מדוברות===
דת מרבית תושבי האי היא נצרות פרוטסטנטית לותרנית.

השפות המדוברות באי הן פרואזית (שמקורה בנורדית עתיקה) ודנית.
==קישורים חיצוניים==

==הערות שוליים==

*
הזרקת קוד

הזרקת קוד (באנגלית: Code Injection) היא טכניקת האקינג המנצלת חולשת אבטחה בתוכנה המאפשרת את שינוי מהלך הביצוע שלה. הדבר נעשה באמצעות העברת קלט לא צפוי, המכיל פקודות זדוניות, שמבוצעות כחלק מביצוע התוכנית. טכניקות נפוצות של הזרקת קוד כוללות הזרקת SQL למסדי נתונים ו-XSS לאתרי אינטרנט. הזרקת קוד נובעת לרוב מכך שהתוכנית אינה מבצעת בדיקת תקינות של קלטים המועברים אליה.

התקפות הזרקת קוד נפוצות מאוד במערכות המתוכנתות בשפה מפורשת (שפת interperter) או שפת תסריט (script) כגון PHP ,SQL ,Perl שנפוצות מאוד בפיתוח ישומי web. עם זאת ניתן לבצע התקפות הזרקת קוד גם במערכות המבוססות שפות תכנות מהודרות כגון התקפת גלישת חוצץ (Buffer Overflow attack).

== אופן הביצוע ==
המידע שמספק המשתמש משמש, לעיתים קרובות, כקלט עבור תוכנה שנכתבה בשפה מפורשת. הקוד שמבצע המפרש (interperter) הוא שילוב של פקודות שנכתבו מראש על ידי מפתח התוכנה ומידע שמסופק על ידי המשתמשים. התוקף, באמצעות תכנון קפדני, שותל בקלט מידע שיש לו משמעות בשפת התכנות. כתוצאה מכך המידע מפורש כהוראות בשפת התכנות, ופקודותיו של התוקף מבוצעות כאילו נכתבו על ידי מפתח התוכנה המקורי.
דרך הפעולה משתנה בין התקיפות השונות. בתקיפת SQL injection השימוש הוא בשפת SQL על מנת למצוא פרצות בהוראת שליפה שנשלחת אל מסד הנתונים. בצורה כזו ניתן לבצע שליפה ממסד הנתונים על פי רצון התוקף ו"לדרוס" את השאילתא שהייתה אמורה להתבצע.

== מניעת הזרקת קוד ==
כדי למנוע בעיות של הזרקת קוד, יש להשתמש בשיטות לטיפול מאובטח בקלט ופלט, כגון:
* שימוש בממשקי API שאם משתמשים בהם כראוי, מאובטחים מפני כל תווי הקלט. שאילתות עם פרמטרים (המוכרות גם בשם "שאילתות מלוכדות", "הצהרות מוכנות", "משתנים קשורים") מאפשרות לפרש את נתוני המשתמש מחוץ למחרוזת. בנוסף Criteria API<ref></ref> וממשקי API דומים מתרחקים מהמושג של מחרוזות פקודה שיש ליצור ולפרש.
* עם הזרקת SQL, אפשר להשתמש בשאילתות עם פרמטרים, פרוצדורה מאוחסנת, אימות קלט ברשימה הלבנה ועוד כדי לעזור להפחית פגיעות על ידי הזרקת קוד.<ref></ref>
* ניתוק מעטפת מודולרית מהליבה.
* אכיפת הפרדת שפה באמצעות מערכת טיפוסים.

== הערות שוליים ==

קטגוריה:האקינג
יוליוס השני

יוּליוּס השני (בלטינית: Iulius II; נולד בשם ג'וּלְיָאנוֹ דֶלָה רוֹבֶרֶה; 5 בדצמבר 1443 – 21 בפברואר 1513) היה האפיפיור בין 1503 ל-1513. נודע כמדינאי מהשורה הראשונה וכפטרון של האמנויות, שגילה עניין מועט בהנהגת הכנסייה מבחינה רוחנית.

== חייו ==
ג'וליאנו דלה רוברה היה אחיינו של סיקסטוס הרביעי. נשלח להתחנך במנזר פרנציסקני, אך לא הצטרף לשורות המסדר. לאחר שדודו נבחר לאפיפיור זכה לקידום מהיר בהיררכיה הכנסייתית. ראשית מונה לבישוף של קרפנטרה בצרפת, ומעט לאחר מכן מונה לקרדינל. בו בזמן כיהן כארכיבישוף של אביניון וכבישוף של לא פחות משמונה דיוקסיות. הוא צבר השפעה רבה בקרב עמיתיו הקרדינלים בזמן כהונתו של אינוקנטיוס השמיני.

היה אחד המועמדים להחליף את אינוקנטיוס לאחר מותו בשנת 1492, אך הפסיד בהצבעה לרודריגו בורג'ה (שקיבל את השם אלכסנדר השישי) בעקבות הסכם סודי בין זה האחרון לבין הקרדינל אסקניו ספורצה. דלה רוברה נסע לפריז כדי לשכנע את שארל השמיני מלך צרפת לכבוש את נאפולי, מתוך מטרה להדיח את אלכסנדר השישי, אך ללא הצלחה. כשמת אלכסנדר השישי בשנת 1503 תמך במועמדותו של הקרדינל פיקולומיני (פיוס השלישי) שמת כחודש לאחר הקדשתו לתפקיד (כתוצאה מהזדהמות כיב לפי תאוריה אחת או מהרעלה לפי תאוריה אחרת). כעת הצליח דלה רוברה לרכוש את תמיכתו של צ'זארה בורג'ה ונבחר פה אחד לאפיפיור החדש. בציניות אופיינית לתקופה פרסם עם בחירתו לתפקיד צו האוסר על קניית משרת האפיפיור בכסף.

לאחר שהבטיח את תמיכתן של משפחות האצולה של רומא, העמיד בראש מעייניו את הרחבתה של מדינת האפיפיור באיטליה. כדי לבלום את התפשטותה של ונציה הקים ב- 1508 את הליגה של קמברה עם לואי השנים עשר, מלך צרפת, הקיסר מקסימיליאן ופרננדו השני מלך אראגון. אם כי כוחותיו של לואי השנים עשר הביסו את אלה של ונציה בקרב אנדיילו (14 במאי 1509), יוליוס השני הבין עד מהרה כי לצרפתים תוכניות משלהם לגבי איטליה. ב- 1510 הוא פרש מן הליגה של קמברה וכרת ברית עם ונציה, אך ברית זו הובסה שוב ושוב בידי הצרפתים.

כדי להרחיקם מאדמת איטליה, כרת יוליוס השני ברית עם ספרד. לברית זו, שכונתה הליגה הקדושה, הצטרפו גם מקסימיליאן הראשון והנרי השמיני מלך אנגליה. באותה תקופה כינס גם את ועידת לטראנו החמישית. הברית השיגה אמנם את מטרתה, והצרפתים גורשו מאיטליה ב-1512, אחרי שכוחות שווייץ, שהצטרפה לליגה הקדושה, פלשו למילאנו ומינו את מאסימיליאנו ספורצה לדוכס מילאנו. עם זאת, איטליה נשארה בשליטת כוחות זרים עוד זמן רב.

ליוליוס השני הייתה משיכה עזה לאמנות. הוא הניח את אבן הפינה לבזיליקת סן פייטרו, והיה פטרונם וידידם האישי של אמנים כמו ברמנטה, רפאל ומיכלאנג'לו, שממנו הזמין את הפרסקאות של תקרת הקפלה הסיסטינית.

מת בשנת 1513 ונקבר בכנסיית סן פייטרו אין וינקולי ברומא.

אופי שלטונו החילוני והאינדולגנציות הרבות שמכר כדי לממן את בניית כנסיית סן פייטרו עוררו עליו את זעמם של ארסמוס מרוטרדם ושל מרטין לותר, וגרמו לערעור מעמדה המוסרי של הכנסייה, ובכך היו בעקיפין אחד מהגורמים לרפורמציה.

==ראו גם==
* המלחמות האיטלקיות

==לקריאה נוספת==
*ברברה ו. טוכמן (1986). "האפיפיורים של הרנסאנס מעוררים את הפרישה הפרוטסטאנטית: 1470-1530", בתוך: מצעד האיוולת, הוצאת ספרית מעריב, עמ' 59–138.

==קישורים חיצוניים==

* 
* 

קטגוריה:אפיפיורים איטלקים

קטגוריה:אפיפיורים במאה ה-16
קטגוריה:ילידי 1443
קטגוריה:נפטרים ב-1513
המדינות הנורדיות

המדינות הנורדיות, מימין לשמאל: [[פינלנד, שוודיה, נורווגיה, דנמרק ואיסלנד]]
המדינות הנורדיות הן אזור גאוגרפי ותרבותי בצפון אירופה, המורכב מחמש מדינות ושלוש טריטוריות תלויות, שבהן אוכלוסייה כוללת של כ-27 מיליון נפש (נכון ל-2015).

שפות האם איסלנדית, דנית, נורווגית, פארואזית ושוודית הן כולן שפות גרמאניות (שפות גרמאניות צפוניות) שמקורן בנורדית העתיקה. שפות האם שאינן שייכות למשפחת השפות הגרמאניות הן גרינלנדית (שפה אינואיטית), סאמי ופינית (שפות מענפים אורליים שונים). הדת העיקרית באזור היא נצרות לותרנית. מאפיינים משותפים אחרים הם אורח החיים, היסטוריה ומבנה חברתי. במישור המדיני, המדינות משתפות פעולה במסגרת המועצה הנורדית.

== מדינות חברות ==
המדינות הנורדיות הן גם המדינות החברות של המועצה הנורדית:
* – שליש ממדינות סקנדינביה
* – שליש ממדינות סקנדינביה
* – שליש ממדינות סקנדינביה
* 
* 

כמו כן הפרובינציות האוטונומיות הבאות הן חברות נילוות של המועצה הנורדית:
* (של פינלנד)
* (של דנמרק)
* (של דנמרק)

== הנורדיות וסקנדינביה ==
המונח "סקנדינביה" משמש לעיתים בטעות כמילה נרדפת למדינות הנורדיות. פוליטית ותרבותית סקנדינביה כוללת את שוודיה, נורווגיה ודנמרק בלבד. גאוגרפית וגאולוגית סקנדינביה כוללת את שוודיה ונורווגיה בלבד. המונח הנכון לשטח של סקנדינביה ופינלנד הוא פנוסקנדיה.

== ראו גם ==

* פנוסקנדיה
* סקנדינביה
* המועצה הנורדית

== קישורים חיצוניים ==

* 
* 

*
קטגוריה:אירופה
דוד (דונטלו)

דוד (באיטלקית: David) הוא פסל ברונזה של הפסל דונטלו מסביבות שנת 1440.

פסל זה ייחודי בכך שהוא פסל הברונזה הראשון שאינו נתמך, שניצוק בעת החדשה (תקופת הרנסאנס), לראשונה מאז התקופה הרומית. הפסל עורר שערורייה גדולה בעת שהוצג לראשונה כיוון שהוא מציג גבר צעיר בעירום מלא.

בפסל מתואר המלך דוד עומד לאחר כריתת ראשו של גוליית והראש הכרות למרגלותיו. הפסל עירום למעט מגפיים וכובע.

דונטלו יצר פסל של המלך דוד בשיש - אולם פסל זה מתאר את דוד כמלך בוגר, הפסל לבוש, ודוד מחזיק את הקלע שלו, בתום הקרב עם גוליית. גרסת הברונזה מתארת עלם צעיר ועירום.
ג'ורג'ו וזארי בספרו חיי הציירים, הפסלים והאדריכלים הדגולים ביותר כתב שאת בסיס הפסל פיסל דזידריו דה סטיניאנו. 
הפסל נוצר עבור קוזימו דה מדיצ'י והוצג בחצר הפאלאצו מדיצ'י בפירנצה. לאחר שמהפכנים שלחו את בני מדיצ'י לגלות מפירנצה בשנת 1494 הפסל הוחרם והוצג בפאלאצו דה לה סיניוריה. כיום הפסל נמצא במוזיאון הלאומי ברג'לו.

העתק של הפסל עשוי גבס (עם חרב שבורה) מוצג במוזיאון ויקטוריה ואלברט בלונדון.
ההעתק של הפסל במוזיאון ויקטוריה ואלברט בלונדון

== קישורים חיצוניים ==
* 

* [https://web.archive.org/web/20090207224738/http://www.thais.it/scultura/image/sch00037.jpg פרטי הפנים]
* [http://www.p-synd.com/donatello.htm מידע נוסף על הפסל]

קטגוריה:ערכים שבהם תבנית בריטניקה אינה מתאימה
קטגוריה:דונטלו
קטגוריה:פסלי עירום
קטגוריה:פיסול של תקופת הרנסאנס
קטגוריה:פירנצה: פסלים
קטגוריה:המוזיאון הלאומי ברג'לו
קטגוריה:דוד בפיסול
פיליפ זימברדו

פיליפ זימברדו (בשם מלא באנגלית: Philip George Zimbardo; נולד ב-23 במרץ 1933 בניו יורק) הוא פסיכולוג אמריקאי, פרופסור אמריטוס באוניברסיטת סטנפורד. הוא נודע בזכות ניסוי הכלא שערך בסטנפורד משנת 1971, שזכה מאוחר יותר לביקורת רבה מסיבות אתיות ומדעיות כאחד. זימברדו חיבר ספרי מבוא ללימוד לפסיכולוגיה, ועבודות נוספות.

==קורות חייו==
זימברדו נולד בניו יורק, בן למשפחת מהגרים מסיציליה. בשנת 1954 קיבל תואר ראשון בפסיכולוגיה, סוציולוגיה ואנתרופולוגיה מברוקלין קולג'. בשנת 1955 קיבל תואר שני בפסיכולוגיה ובשנת 1959 קיבל תואר שלישי בפסיכולוגיה, שניהם מאוניברסיטת ייל.

כיהן פעמיים כנשיא ארגון הפסיכולוגיה המערבי, ופעם אחת כנשיא אגודת הפסיכולוגים האמריקאית (2002), וכיו"ר מועצת נשיאי האגודה למדע הפסיכולוגיה, כהיום הוא משמש כיו"ר קרן הפסיכולוגיה המערבית ומנהל המרכז הבין תחומי למדיניות, חינוך ומחקר על טרור.

זימברדו ביצע מחקרים בנושאים רבים, בהם פסיכולוגיה של פרספקטיבת הזמן, בושה, שיגעון, אלימות/רוע, פסיכולוגיה פוליטית, היפנוזה ועוד.

זכה על מחקריו בפרס קרן וצלב האוול. וקיבל מאת האגודה האמריקנית לפסיכולוגיה את פרס ארנסט הילגרד למפעל חיים. 
 
כתב כ-50 ספרים, ובהם הספר פסיכולוגיה בחיים ( Psychology And Life) שתורגם לעברית בשם מבוא לפסיכולוגיה המשמש כבסיס לקורס מבוא לפסיכולוגיה באוניברסיטה הפתוחה.

מחקרו המוכר ביותר הוא ניסוי הכלא שבוצע על ידיו באוניברסיטת סטנפורד בשנת 1971.

כיום מלמד בבית הספר של הצי האמריקני ללימודים מתקדמים במונטריי, ומשמש כיושב ראש קרן הפסיכולוגיה המערבית, ומנהל המרכז הבין תחומי למדיניות, חינוך ומחקר על טרור.

==אפקט לוציפר==
אפקט לוציפר היא תאוריה פסיכולוגית התנהגותית, אשר פותחה על ידי פיליפ זימברדו. על פי תאוריה זו, אין זה נכון כי קיימים אנשים טובים או רעים, אלא כוחות סביבתיים הם המביאים אנשים טובים לבצע מעשי רוע. 

התאוריה פורסמה על ידי זימברדו בשנת 2007 בספרו "אפקט לוציפר", שנכתב על סמך תוצאות מחקריו במשך למעלה מ-30 שנה, החל מניסוי הכלא באוניברסיטת סטנפורד וכלה בחקירתו את ההתעללות בכלא אבו גרייב.

===מקור השם===
לדבריו של זימברדו, הוא כינה בשם זה את התאוריה ואת הספר, שכן לוציפר היה המלאך החביב על אלוהים, אך כאשר המלאך סירב לציית להוראותיו, אלוהים זרק אותו מגן עדן, ונעל אותו בתוך כלוב בגיהנום. מוסר ההשכל המקובל של הסיפור הוא כי אפילו המלאך האהוב על אלוהים ילך לגיהנום אם לא יציית לסמכות.

==קישורים חיצוניים==

* 

* 
* [http://www.ted.com/talks/lang/eng/philip_zimbardo_on_the_psychology_of_evil.html הרצאת וידאו של פיליפ זימברדו על הרוע האנושי], בכנס טד 
* [https://web.archive.org/web/20110305152719/http://www.learner.org/discoveringpsychology/ Discovering Psychology], אתר סדרת הטלוויזיה הידועה של זימברדו על פסיכולוגיה
* 
* 

קטגוריה:פסיכולוגים חברתיים אמריקאים
קטגוריה:פסיכולוגים אמריקאים
קטגוריה:סגל אוניברסיטת קולומביה
קטגוריה:סגל אוניברסיטת סטנפורד
קטגוריה:זוכי פרס איג נובל
קטגוריה:סגל אוניברסיטת ניו יורק
קטגוריה:נשיאי האגודה האמריקנית לפסיכולוגיה
קטגוריה:בוגרי ברוקלין קולג'
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1933
לינה מדינה

לינה מדינה (Lina Vanessa Medina Vásquez ; נולדה ב-27 בספטמבר 1933) היא פרואנית שילדה בגיל חמש שנים, שבעה חודשים ו-17 ימים ובכך הייתה ליולדת הצעירה ביותר הידועה בהיסטוריה.

הילדה התחילה לקבל את המחזור החודשי בגיל שמונה חודשים. היו לה שחלות של אישה בוגרת, כנראה כתוצאה ממחלה הורמונלית. בגיל ארבע היו לה שדיים מפותחים ושער ערווה.

עם התנפחות הבטן בשלבים המוקדמים של הריונה החשש היה לגידול בבטנה, והיא הובאה לבית-החולים על ידי הוריה כשהייתה בת 5. אך בבית החולים קבעו שמדובר בהריון וכי מדינה אוחזת כבר בחודש השביעי להריונה. ד"ר חררדו לוזדה גם לקח את מדינה ללימה, בירת פרו, כדי שמומחים אחרים יוודאו שהיא אכן בהריון. ב-14 במאי 1939, חודש וחצי לאחר האבחון הראשוני, היא ילדה בן בניתוח קיסרי שבוצע על ידי המנתחים ד"ר חראדו לוסאדה (Lozada) וד"ר בוסלו (Busalleu) והמרדים ד"ר קולרטה (Colareta).

בתחילה, הואשם אביה בכך שהוא אבי התינוק ונכלא בעוון גילוי עריות; הוא שוחרר לאחר מכן מחוסר ראיות. זהות אבי התינוק אינה ידועה. הבן, חררדו (נקרא על שם הרופא שלה), שקל בלידה 2.7 קילוגרם. בשנות ילדותו המוקדמות גדל הילד באשליה שמדינה היא אחותו, אך בגיל 10 נודע לו שהיא למעשה אמו. הוא גדל והיה בריא, ומת ב-1979 בגיל 40 כתוצאה ממחלה שפוגעת במח העצם. אין קשר מוכח בין מחלתו לבין הגיל הצעיר של אמו כשילדה אותו.

לכשבגרה, נישאה לינה לראול חוראדו, והביאה איתו ילד ב-1972. הזוג מתגורר במחוז עני בלימה שנקרא "שיקגו הקטנה". מדינה איננה מדברת על הנושא בפומבי וסירבה לריאיון עם רויטרס בשנת 2002.

==קישורים חיצוניים==
* [http://www.snopes.com/pregnant/medina.asp היולדת הצעירה ביותר], באתר סנופס 
* [http://youngest_mother.tripod.com האמא הצעירה בעולם] 
* [http://archives.chicagotribune.com/1949/09/18/page/96/article/perus-child-mother-grows-up/ הילדה-אמא הפרואנית גדלה], 18 בספטמבר 1949, שיקגו טריביון 
* [http://www.dailybuzz.co.il/כולם-חשבו-שלילדה-בת-ה-5-יש-גידול-עד-שהאמת/ כולם חשבו שלילדה בת ה 5 יש גידול – עד שהאמת המחרידה והמזעזעת נחשפה], באתר דיילי באזז, 26 במאי 2017
* [http://www.biusante.parisdescartes.fr/histoire/medica/resultats/?cote=100000x1939xartorig&p=878&do=page תמונתה של לינה בזמן ההיריון], בידיעה על המקרה שפורסמה ב-31 במאי 1939

קטגוריה:ילדים
קטגוריה:רווחת הילד
קטגוריה:נפגעי ונפגעות תקיפות מיניות
קטגוריה:היריון ולידה
קטגוריה:שיאניות גינס
קטגוריה:ילידות 1933
קטגוריה:נשים פרואניות
קטגוריה:אלימות נגד נשים: פרו
נבחרת מלטה בכדורגל

נבחרת מלטה בכדורגל היא נבחרת הכדורגל הלאומית של מלטה. 

נבחרת מלטה נחשבת לאחת הנבחרות החלשות באופ"א. נכון ל-2008 הספיקה הנבחרת לצבור לזכותה רק חמישה ניצחונות: ניצחון 1:0 על בשנת 1993 במסגרת מוקדמות מונדיאל 1994 ושלושה ניצחונות על בשנים 1975 ו-2008 וב-1982 במסגרת מוקדמות אליפות אירופה, ועל בתוצאה 7 - 1 שזהו הניצחון הכי גדול של הנבחרת. 

כמו כן, זכורות במיוחד שתי תוצאות תיקו מפתיעות (1:1 ו-2:2), שהשיגה הנבחרת נגד במסגרת מוקדמות מונדיאל 1990 וכן תוצאת תיקו 2:2 נגד במסגרת מוקדמות יורו 2004.

==כל גביעי העולם==
*1930 עד 1970 - לא נרשמה
*1974 עד 2022 - לא העפילה

==כל אליפויות אירופה==
*1960 - לא נרשמה
*1964 - לא העפילה
*1968 - לא נרשמה
*1972 עד 2024 - לא העפילה

== ליגת האומות של אופ"א ==
{| class="wikitable" style="text-align: center;" 
|-
!שנה
!דרג
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 2018-2019
|ד
|שלב הבתים
|6
|0
|3
|3
|5
||14
|-
| 2020-2021
|ד
|שלב הבתים
|6
|2
|3
|1
|8
|6
|-
| 2022-2023
|ד
|שלב הבתים
|4
|2
|0
|2
|5
|4
|-
|2024-2025
|ד
|
|
|
|
|
|
|
|-
| colspan="3" |סה"כ
|16
|4
|6
|6
|18
|24
|}
:*משחקי תיקו כוללים גם משחקים שהוכרעו בבעיטות הכרעה

==קישורים חיצוניים==

*[https://web.archive.org/web/20060622105024/http://www.mfa.com.mt/index.html האתר הרשמי של התאחדות הכדורגל של מלטה]

==הערות שוליים==

קטגוריה:מלטה: כדורגל
מלטה
מייק שרון

הזמר מייק שרון
שרון אוזן (נולד ב-26 בנובמבר 1971), המוכר בשם הבמה שלו מייק שרון, הוא זמר ישראלי.
ממוזער

==ביוגרפיה==
שרון הוא בן להורים יוצאי תוניס. שם הבמה שלו, מייק שרון, הוא מחווה לזמר מייק ברנט. בגיל 17, החל להופיע באירועים ובמועדונים, ובהמשך הקליט אלבום שנקרא "OK לאהבה". האלבום כלל חידושים לשיריו של מייק ברנט, אנריקו מסיאס, גבי שושן, שימי תבורי וניסים סרוסי.

בהמשך, הוציא למכירה אלבום נוסף, שכלל את להיטי שנות ה-70 בשפה הצרפתית. כמו כן שיתף פעולה בדואטים עם שימי תבורי ועם צביקה פיק. השיר שאותו שר עם פיק, נכלל באלבומו "הלילה".

בנובמבר 2006 הקליט את הדיסק "מייק שרון - ההופעה", שהיה שונה בסגנונו לעומת הקודמים. הדיסק זכה להצלחה ובמשך ארבעה חודשים לאחר יציאתו נמכרו 10,000 עותקים שלו.

בשנת 2011 החל שרון את המופע נשיקה צרפתית הופעת מחווה ללהיטים הגדולים של צרפת במועדון הזאפה ובפסטיבל צרפת שהתקיים בשנת 2013 בים המלח.

במרץ 2019 שחרר את השיר "רוצה" מייק חושף כי השיר החדש מדבר על ההתעללות הקשה שעבר בילדותו ועל הפוסט טראומה שמלווה אותו מאז.

בחודש מרץ 2021 שחרר מייק שרון את "חריף מתוק" - מחרוזת שירים ישראלים בניחוח ים תיכוני יחד עם הזמר ליאור פרחי. הקליפ של המחרוזת הפך ללהיט רשת והמחרוזת זכתה למאות אלפי צפיות ברשתות החברתיות ולהצלחה בתחנות הרדיו. בעקבות ההצלחה הקים מייק את המופע "חריף מתוק" בו הוא מארח את ליאור פרחי.

באפריל 2021, לקראת יום הזיכרון פרסם מייק שרון את השיר "געגועים לאבא", שנכתב לזכר אביו שנפטר שנה קודם. רועי ברקן, בנו של השחקן יהודה בארקן, שנפטר אף הוא באותה השנה האזין לשיר ומאוד התחבר אליו לקח חלק פעיל והשתתף בצילומי הקליפ כמחווה לאביו המנוח. כך נוצרה שותפות גורל בין מייק שרון ורועי בארקן, והקליפ זכה למעל למיליון צפיות ביוטיוב.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים השרים בעברית
קטגוריה:זמרים ישראלים
קטגוריה:ישראלים שנולדו ב-1971
זחל אמיתי

__NOTOC__

זחל - מבט מקרוב בהגדלה.
זחל על ענף
תקריב על הרגליים המדומות
זחל אמיתי או זַחַל רַגְלִי הוא פגית (אחד משלבּי החיים) של הפרפראים.

הזחל האמיתי בוקע מהביצה ועסוק רוב ימיו באכילה, לרוב של רקמות צמחיות. בפרק זמן זה הוא עובר מספר התנשלויות. בסופו של דבר הוא הופך לגולם, אשר בתורו הופך לפרפר, חיפושית, דבורה, או כל חרק מעופף אחר. בשלב הסופי של מחזור החיים הפעילות מרוכזת סביב הזדווגות והטלת ביצים על צמח פונדקאי מתאים. מחזור חיים זה מכונה "גלגול מלא".

לפיכך, הזחל האמיתי איננו טיפוס עצמאי של בעל חיים, כפי שרבים חושבים בטעות, אלא מהווה שלב בחייו של בעל חיים- הפרפראי. בנוסף, רבים מבלבלים בין זחל אמיתי לבין רבי-הרגליים ותולעים. השניים האחרונים הם אורגניזמים בזכות עצמם לכל דבר, שלא כמו הזחל האמיתי, שהוא רק שלב בחיי הפרפראי. מלבד דמיון מורפולוגי שטחי, אין קשר סיסטמטי בין שלוש הקבוצות הללו.

באנגלית ובשפות אחרות קרוי הזחל "Caterpillar". מקור המילה בלטינית: "קאטר" פירושו חתול, ו"פילר" - שיער (במיקרוביולוגיה ידועות שעריות הזוויג המכסות סוגים שונים של חיידקים; הללו קרויות בלועזית Pilli ברבים, Pillus ביחיד); המונח הלטיני לזחל הוא, אם כן, "חתול שעיר".

לרוב הזחלים יש 3 זוגות רגליים אמיתיות ועד 5 זוגות של רגליים מדומות. כמו כן, הפרק האחרון של גופו מסוגל לרוב לאחוז בענף או להוציא קור דביק שמונע את נפילת הזחל. התנועה היא גלית או בצעדים כמו של זחל המודד. בשלב זה הזחלים אוכלים כמויות הגדולות פי כמה ממשקל גופם. כשהם מגיעים לגודל מסוים, או כשתקופה מסוימת בשנה מגיעה, הזחלים מתגלמים, לרוב במקום מוגן (מתחת לאדמה, כגון זחלי הדובון המנומר, למשל).

==סוגי גלמים==
ישנם זחלים אשר הגולם הוא הם עצמם, כלומר, הם משילים את עורם ומתגלמים.
ישנם גם זחלים היוצרים את הגולם מקורים, אך ישנם הבונים להם גולם מגרגירי חול ורוק, מפרווה או אבק וחתיכות בד (כמו עשים מסוימים). ישנם גם סוגים הבונים את הגולם מחתיכות ענפים.

== ראו גם ==
* פגית (לרווה)
* גולם
* פרפר

==קישורים חיצוניים==

* 
* עמיר ויינשטיין, [http://www.insectour.com/Web/?PageType=0&ItemID=283523 בין תולעת לזחל], באתר "חרקים - עולם קטן בגדול"
* 

==הערות שוליים==

קטגוריה:פרפראים
קטגוריה:ביולוגיה התפתחותית
העולם הזה - כוח חדש

העולם הזה - כוח חדש הייתה מפלגת שמאל רדיקלי (על אף שבאופן רשמי ראש הרשימה ומקימה, אורי אבנרי, הסתייג מתיוג שלה כשמאל או כימין) שפעלה בכנסת השישית ובכנסת השביעית.

== היסטוריה ==
המפלגה הוקמה לקראת הבחירות לכנסת השישית בשנת 1965 על ידי אורי אבנרי ושלום כהן, עורכי השבועון "העולם הזה", בתגובה לחקיקת חוק איסור לשון הרע. בבחירות אלה זכתה המפלגה במנדט יחיד, שהפך את אורי אבנרי לחבר הכנסת. אבנרי היה לאחד הח"כים הפעילים והבולטים במשך התקופה שבה היה חבר הכנסת. התנועה הוקמה על מנת להילחם בחוק איסור לשון הרע, אך מצעה היה רדיקלי ואנטי־ממסדי. הקריאה להכרה בעם הפלסטיני נחשבה אז לטאבו. בעיני רבים, היו מסריה של המפלגה אז חידוש.

לקראת הבחירות לכנסת השביעית בשנת 1969 שקלה המפלגה להתמודד ברשימה אחת עם המפלגה הקומוניסטית הישראלית (מק"י) ורשימת השלום. על אף שלאבנרי הוצע המקום הראשון ברשימה המשותפת בסופו של דבר הוא החליט כנגד ריצה משותפת, מכיוון שהסתייג מחבירה עם מפלגת שמאל כמק"י. לטענתו, הדבר היה מסכן את זהותה של המפלגה, שלטענתו היא לא ימין ולא שמאל. בסופו של דבר המפלגה רצה לבד וזכתה בשני מנדטים, ובנוסף לאורי אבנרי נכנס שלום כהן לכנסת. במהלך כהונת הכנסת השביעית נוצר קרע בין שני האישים. שלום כהן, שהיה תמיד מספר שתיים ב"העולם הזה" וחסה בצלו של אורי אבנרי, גילה יזמה עצמאית כחבר הכנסת רדיקלי (באחת ההזדמנויות אף קרע את תעודת הזהות שלו מעל דוכן הכנסת), השם דגש על העניין העדתי ועל קיפוחם של עולי ארצות המזרח. יחסי החברות הוותיקים התערערו בעיקר סביב שני נושאים - כהן האשים את אבנרי בניהול דיקטטורי וברצונו לרכז בידיו את כל הסמכויות בתנועה, בסיעה ובשבועון, ולהיות הפוסק האחרון בכל שאלה ושאלה, ואבנרי האשים את כהן בסירוב לקיים את הסכם הרוטציה אליו התחייב לפני הבחירות, ולפנות את מקומו בכנסת לטובת עוזרו הפרלמנטרי, מזכיר הסיעה והמועמד מס' 3 ברשימת "העולם הזה", עו"ד אמנון זכרוני. בתחילת שנת 1972 פרש כהן מן הסיעה, והיה למזכ"ל תנועת הפנתרים השחורים יחד עם נעים גלעדי. לאחר מכן שינה אבנרי את שם הסיעה למר"י - מחנה רדיקלי ישראלי.
כיו"ר המרכז של התנועה שימש שמואל סגל, שהיה גם פעיל מרכזי ב"התנועה לשלום וביטחון".
בשנת 1977, לקראת הבחירות לכנסת התשיעית, אורי אבנרי, וסיעתו מר"י הצטרפו להקמת מחנה של"י, ואבנרי הוצב במקום השלישי ברשימה. המפלגה זכתה בשני מנדטים ואבנרי לא נכנס לכנסת, אך בינואר 1979 פרש אריה לובה אליאב מהכנסת, ואבנרי נכנס במקומו.

== נציגי המפלגה בכנסת ==

{| class="wikitable"
! כנסת
! ח"כים
! הערות
|-
|הכנסת השישית (1965)
|מנדט אחד: אורי אבנרי
|
|-
|הכנסת השביעית (1969)
|2 מנדטים: אורי אבנרי, שלום כהן
|
# ב-4 בינואר 1972 פרש שלום כהן מסיעה והקים סיעת יחיד.
# ב-3 ביולי 1973 שינתה הסיעה את שמה ל"מר"י".
|}

==קישורים חיצוניים==
* 
* [http://www.knesset.gov.il/faction/heb/FactionPage.asp?PG=70 העולם הזה-כוח חדש], באתר הכנסת

==הערות שוליים==

*
קטגוריה:ישראל: מפלגות היסטוריות
קטגוריה:אורי אבנרי
קטגוריה:ישראל: מפלגות שמאל
קטגוריה:מפלגות שהוקמו ב-1965
יחידות מידה לאנרגיה

למדידתה של אנרגיה משמשות יחידות מידה אחדות:
* ג'ול (סימנה J): יחידת מידה לאנרגיה ולעבודה במערכת SI. ג'ול אחד שווה ערך לעבודה הנדרשת להפעלת כוח של ניוטון למרחק של מטר. ניתן אפוא לכנותה גם ניוטון מטר.
* ארג (סימנה erg): יחידה מידה לאנרגיה ולעבודה במערכת היחידות של "סנטימטר-גרם-שנייה" (CGS). 
* קלוריה (קטנה): יחידת מידה לחום ואנרגיה, והיא שווה לכמות החום הדרושה כדי לחמם גרם אחד של מים במעלת צלזיוס אחת ובלחץ של אטמוספירה אחת. בלשון הדיבור המילה קלוריה מתייחסת לקילו־קלוריה (קלוריה גדולה, פי אלף מקלוריה קטנה).
* אלקטרון וולט (סימנה eV): יחידת מידה לאנרגיה השווה לאנרגיה שבה זוכה אלקטרון חופשי בעוברו בשדה מתח אלקטרוסטטי של וולט אחד מרחק של מטר אחד. זוהי מידה זעירה ביותר:1eV &asymp; 1.602 &times; 10<sup>-19</sup> J.
* קילוואט שעה: יחידת מידה לאנרגיה השווה לאנרגיה המתפתחת עם הספק של קילוואט אחד במשך שעה. <math>\ 1 Kwh=1 \cdot 10^3 \cdot 3600 J=3.6\cdot10^6 J</math>
* טון TNT: יחידת מידה, המשמשת (בעיקר כפולותיה, קילוטון TNT ומגהטון TNT) בעיקר למדידת עוצמתה של פצצה גרעינית.

==המרה בין יחידות==
ג'אול אחד שווה ערך ל:
* 1 ניוטון מטר
* 10,000,000 ארגים
* 0.239 קלוריות קטנה

*2
נבחרת ארמניה בכדורגל

סארגיס הובספיאן שיאן ההופעות (132) בנבחרת ארמניה בכל הזמנים.
נבחרת ארמניה בכדורגל היא נבחרת הכדורגל הלאומית של מדינת ארמניה.

נבחרת ארמניה הוקמה בתחילת שנות ה-90, לאחר הכרזת עצמאותה של ארמניה, בעקבות פירוק ברית המועצות. משחקה הראשון של הנבחרת התקיים ב-12 באוקטובר 1992, נגד מולדובה, במשחק שהסתיים בשוויון ללא שערים.

==כל גביעי העולם==
*1930 עד 1994 - לא נרשמה. הייתה חלק מברית המועצות.
*1998 עד 2022 - לא העפילה

==כל אליפויות אירופה==
*1960 עד 1992 - לא נרשמה. הייתה חלק מברית המועצות.
*1996 עד 2024 - לא העפילה

== ליגת האומות של אופ"א ==
{| class="wikitable" style="text-align: center;" 
|-
!שנה
!דרג
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-bgcolor=ccffcc
| 2018-2019
|ד
|עלתה לדרג ג
|6
|3
|1
|2
|14
||8
|-bgcolor=ccffcc
| 2020-2021
|ג
|עלתה לדרג ב
|6
|3
|2
|1
|9
|6
|-bgcolor=ffbbbb
| 2022-2023
|ב
|ירדה לדרג ג
|6
|1
|0
|5
|4
|17
|-
|2024-2025
|ג
|
|
|
|
|
|
|
|-
| colspan="3" |סה"כ
|18
|7
|3
|8
|27
|31
|}
:*משחקי תיקו כוללים גם משחקים שהוכרעו בבעיטות הכרעה
==שחקנים מפורסמים==
*הנריך מחיתריאן
*ארתור פטרוסיאן
*יורה מובסיסיאן
*אראס אוזביליז

==שיאי שחקנים==
נכון ל-26 במרץ 2024. 
:שחקנים מודגשים הם שחקנים שעדיין פעילים בנבחרת. 

====שיאני ההופעות====
{| class="wikitable sortable" style="text-align: center;"
! דירוג !! שחקן !! שנים בנבחרת !! הופעות !! שערים
|-
| 1 || סארגיס הובספיאן|| 1992 - 2012|| 132 || 2
|-
| 2 || הנריך מחיתריאן || 2007 - 2021 || 95 || 32 
|-
| 3 || רומן ברזובסקי || 1996 - 2015 || 94 || 0
|-
| 4 || ואראזדט הרויאן || 2011 – הווה || 81 || 3 
|-
| 5 || קאמו הובאנסיאן || 2012 – הווה || 80 || 3 
|-
| 6 || גבורג גאזריאן || 2007 – 2022 || 75 || 14 
|-
| 7 || רוברט ארזומניאן || 2005 - 2015 || 74 || 5
|- 
| 8 || ארתור פטרוסיאן || 1992 - 2004 || 69 || 11 
|-
| 9 || מרקוס פיזאלי || 2008 - 2019 || 67 || 11 
|-
| 10 || הרותיון ורדאניאן|| 1994 – 2004|| 63 || 1 
|}
[[הנריך מחיתריאן מלך שערי (32) נבחרת ארמניה בכל הזמנים.]]

====מלכי השערים====
{| class="wikitable sortable" style="text-align: center;"
! דירוג !! שחקן !! שנים בנבחרת !! שערים !! הופעות !! ממוצע למשחק
|-
| 1 || הנריך מחיתריאן || 2007 - 2021 || 32 || 95 || 
|-
|rowspan="2"|2
| יורה מובסיסיאן || 2010 - 2018 || rowspan="2"|14
| 38 || 
|-
| גבורג גאזריאן || 2007 – 2022 || 75 || 
|-
|rowspan="2"|4
| מרקוס פיזאלי || 2008 - 2019 || rowspan="2"|11
| 67 || 
|-
| ארתור פטרוסיאן || 1992 - 2004 || 69 || 
|-
|rowspan="2"|6
| אדגר מנוצ'ריאן || 2004 – 2017 || rowspan="2"|9
| 53 || 
|-
| טיגרן ברסגיאן || 2016 – הווה || 58 || 
|-
| 8 || ארה האקוביאן|| 1998 - 2009 || 7 || 42 || 
|-
|rowspan="4"|9
| אלכסנדר קרפטיאן|| 2014 – 2021 || rowspan="4"|6 
| 25 || 
|-
| אראס אוזביליז || 2012 – 2019 || 41 || 
|-
| ארתור סרקיסוב|| 2011 – 2019 || 42 || 
|-
| ארמן שהגלדיאן|| 1992 – 2007 || 53 || 
|}

==קישורים חיצוניים==

* 
* [http://www.ffa.am/en אתר נבחרת ארמניה] בכדורגל 

==הערות שוליים==

קטגוריה:ארמניה: כדורגל
ארמניה
אוראניה

ציור של אוראניה, מוזת האסטרונומיה, צויר על יד לואיז טוקה
אוראניה בפסל רומי עתיק מ[[המאה ה-2 במוזיאון פיו קלמנטינו]]
אוראניה (ביוונית: Ουρανία; "שמיימית") הייתה אחת מתשע המוזות במיתולוגיה היוונית, בנותיהם של זאוס, ראש האלים, ושל מנמוסינה, אלת הזיכרון, ומלוותיו של אפולו, אל היופי והאמנויות. אוראניה הייתה המוזה של האסטרונומיה והאסטרולוגיה. בדרך כלל היא מתוארת מחזיקה גלובוס בידה השמאלית ויתד בידה הימנית, וכשלגופה היא עוטה גלימה משובצת בכוכבים.

מספר מצפי כוכבים ברחבי העולם נקראים על שמה של אוראניה, דוגמת אלו בברלין, בווינה, בציריך ובאנטוורפן. גם מצפה הכוכבים המפורסם "אוראניבורג" (אנגלית: Uraniborg; דנית: Uranienborg) שהקים האסטרונום הדני טיכו ברהה נקרא על שמה, והוקדש לכבודה.

על שמה נקרא האסטרואיד 30 אוראניה שהתגלה ב-1854 על ידי ג'ון ראסל הינד.

מדליה לכבוד גילוי האסטרואיד ה-100, המראה מצד אחד את [[ג'ון ראסל היינד, הרמן גולדשמידט ורוברט לות'ר, מגלי האסטרואידים הפוריים ביותר באותה תקופה, ובצד השני את אוראניה, מוזת האסטרונומיה, מ-1869]]

==קישורים חיצוניים==

* 

קטגוריה:מוזות
קטגוריה:דמויות מהמיתולוגיה שעל שמן כוכב לכת מינורי
שירה לירית

שירה לירית היא ז'אנר ספרותי ותיאטרוני בו יש ביטוי משמעותי לרגש. השירה הלירית נולדה בין המאות ה-7-6 לפנה"ס ביוון (התקופה הארכאית). מקור השם בכלי הנגינה שבעזרתו ליוו המשוררים את שיריהם – הלירה (lyre), שהיא מעין נבל קטן. 

לעיתים בוצעו השירים גם בליווי של ריקוד או מקהלה. השירה הלירית מביעה רגש או רגע חולף מנקודת מבט אישית של הפרט, ניגוד מוחלט למסורת השירה האפית שאף היא ז'אנר בן התקופה והמקום. היצירות היו נכתבות לשם ביצוע חד-פעמי בפני קהל מסוים באירוע מסוים, והדובר בשיר, ה"אני", נתפס כמסיכה שלובש המשורר, ולא כייצוג אותנטי שלו ושל רגשותיו: המשורר משאיל את דמותו למטרת הבעת הדברים, שבהם נוצרת התגלמות חוויה או רגש אישיים שהם כלל-אנושיים מטבעם. סוגה זו כתובה לרוב בגוף ראשון.

השיר הלירי הוא סובייקטיבי, שנושאו רגשות אישיים של המחבר, השר על עצמו, יחסו לטבע, לזולת, לאל ולחיים. הרגשות מובעים בעזרת אמצעים אמנותיים, כמו: דימויים, מטפורות, תמונות לשוניות ועוד, והופכים להיות רגשות כלל אנושים, אובייקטיביים, למעלה מן הרגשות הפרטיים. השיר הלירי הוא על-זמני, למרות שהזמנים בתוך השיר עשויים להשתנות. דוגמאות: שירי אהבה ובדידות, יופי וגעגועים, אושר, תפילה ומוות, קנאה והערצה.

לשיר הלירי מספר מאפיינים המבדילים אותו משאר סוגי השירים:
* רגשות ותחושות.
* גוף ראשון – אני.
* מתרחש בזמני הווה ובזמנים הסמוכים לו.
* אוניברסלי ואקטואלי תמיד.
* "השלכה" – לנוף ולאובייקטים שונים יש משמעות.
* מוזיקלי מאוד.

== תרגומים לעברית ==
* "שד לילה שחור", השירה הלירית היוונית בראשיתה; עריכה, תרגום, מבוא והערות: שמעון בוזגלו (ספרי עליית הגג/ידיעות אחרונות, 2006).

==קישורים חיצוניים==
* 
* 

לירית
קטגוריה:יוון העתיקה: ספרות והיסטוריוגרפיה
קטגוריה:ספרות העולם הקלאסי
הבריכה של לונדון

הבריכה של לונדון מכיוון [[גשר לונדון, 1841]]
הבריכה של לונדון (באנגלית: Pool of London); במקורו היה זה הכינוי של חלק מנהר התמזה הנמצא דרומית לסיטי. מאוחר יותר הפך הכינוי לשמו של חלק מנהר התמזה המצוי בין גשר לונדון לרות'רהית', שהיה האזור המרוחק ביותר במעלה התמזה אליו יכלו להגיע ספינות מפרשים, בשל תרניהם הגבוהים. אזור זה היה למעשה חלקו המרכזי של נמל לונדון.

על מנת לא להפריע למעבר האוניות ולגישתן לחלק זה של התמזה לא נבנו במשך שנים רבות גשרים מעל אזור זה, ועל מנת לאפשר מעבר להולכי רגל נחצבה מנהרת התמזה מתחת לנהר.

הבריכה של לונדון מוחלקת לשני חלקים - הבריכה העליונה הנמצאת בין גשר לונדון וגשר מצודת לונדון והברכה התחתונה נמצאת בין גשר מצודת לונדון ורציף צ'ארי גארדן ברות'רהית'.

משני צדי הנהר, לאורך הבריכה, שכנו רציפי נמל לונדון החל מהמאה השביעית ועד סוף המאה ה-19, כאשר שיא פעילותו של אזור זה של הנמל הייתה במאות ה-18 וה-19.

שקיעתו של נמל לונדון החלה בשנות ה-60 של המאה ה-20 עם התחלת השימוש במכולות, וספינות מסע בעלות שוקע גדול היכולות להגיע רק לנמלי מים עמוקים.

החל משנות ה-80 וה-90 של המאה ה-20 החלו בהקמת בתי מגורים ובנייני מסחר באזורים הנטושים של המבדוקים והרציפים לגדות הבריכה.

==אתרים באזור הבריכה של לונדון==
* שוק בורו
* גשר לונדון
* גלריית הייס
* אוניית הוד מלכותה בלפסט
* בניין עיריית לונדון
* גשר מצודת לונדון
* מצודת לונדון
* האנדרטה לשריפה הגדולה של לונדון

==ראו גם==

* דוקלנדס
* נמל לונדון
* מעגנות לונדון

קטגוריה:נמל לונדון
קטגוריה:תמזה
עץ kd

במדעי המחשב, עץ kd הוא עץ חיפוש שמיועד לאחסון יעיל של נקודות במרחב k ממדי (ומכאן שמו). עצי kd הם מקרה פרטי של עצי BSP.

עצי kd מבוססים על רעיון שנדגים במקרה ה-2 ממדי הקל יותר להבנה. בשורש העץ מחולקת קבוצות הנקודות שמאוכסנות בו לשתיים על פי קוארדינטת ה-x שלהן, כאילו העברנו ישר אנכי במישור וחילקנו את הנקודות על פי מיקומן ביחס לישר - אם הן משמאל או מימין לו. נקודות שמימין יאוחסנו בתת-העץ הימני, ונקודות שמשמאל - בתת-העץ השמאלי.

לאחר מכן, בשורש כל אחד מתת העצים, מחולקות הנקודות ששייכות לאותו תת-עץ על ידי העברת ישר אופקי. בתתי העץ הבאים החלוקה היא שוב על ידי ישר אנכי וכן הלאה. בצורה זו הנקודות ממויינות לסירוגין על פי קואורדינטות x ו-y שלהן.

בעץ kd כללי הרעיון דומה. החלוקה מתבצעת על ידי מישור k-1 ממדי, כשבכל אחד מתתי העצים החלוקה היא לפי קוארדינטה שונה, ואחרי שעוברים על כל הקוארדינטות מתחילים את החלוקה מההתחלה.

שם העץ מבוסס על כך שבתחילת השימוש בעצים מסוג זה הם נקראו על פי מספר הממדים שלהם. למשל, עץ kd בשני ממדים נקרא "2d tree" ועץ כללי על k ממדים נקרא "kd tree". כיום משתמשים בשם "kd tree" עבור כל עץ מסוג זה ללא קשר למספר הממדים שלו, וכך עץ kd 2 ממדי נקרא "2d kd tree".

שימוש נפוץ של עצי kd הוא בחיפוש תחום אורתוגונלי: אם נתון לנו מרחב k ממדי ואנחנו רוצים למצוא את כל הנקודות שנמצאות בתוך תחום מסוים שהוא קופסה k ממדית (ב-2 ממדים ריבוע הוא קופסה כזו), עצי kd מאפשרים לעשות זאת במהירות יחסית ותוך שימוש בסיבוכיות מקום נמוכה.

כדי לבנות עץ kd עם <math>\ n</math> נקודות יש צורך בזמן של <math>\ O(n\log n)</math> ומקום של <math>\ O(n)</math>. לאחר שנבנה, ניתן למצוא בו נקודות בחיפוש טווח אורתוגונלי בסיבוכיות <math>\ O(n^{1-1/k}+r)</math> כאשר <math>\ k</math> הוא ממד המרחב שבו נמצאות הנקודות ו-<math>\ r</math> הוא מספר הנקודות בפלט.

==קישורים חיצוניים==

kd
קטגוריה:גאומטריה חישובית
איחוד קאלמאר

איחוד קאלמאר (בדנית, בנורווגית ובשוודית: Kalmarunionen) הוא מונח היסטוריוגרפי המתאר מספר אוניות פרסונליות (1397–1524) שאיחדו את שלוש הממלכות דנמרק, נורווגיה (כולל איסלנד, גרינלנד, איי פארו והאיים שטלנד ואורקני) ושוודיה (לרבות חלקים מפינלנד) תחת מלך אחד. היוזמה לאיחוד הייתה של מרגרטה הראשונה, מלכת דנמרק.

== היסטוריה ==
הייסוד הרשמי של האיחוד התרחש בעיר קאלמאר השוודית, שם הוכתר אריק מפומרניה למלך שלוש הישויות בשנת 1397. מרכז הכוח של האיחוד היה ממוקם בדנמרק, אך המדינות נשלטו בעיקר על פי חוקים ומסורות משלהן. האיחוד החזיק מעמד עם הפסקות קצרות משנת 1397 עד 1448. בעקבות זאת, רק האיחוד האישי עם נורווגיה – עם כמה הפרעות – נותר בתוקף (עד 1814), ואילו המלכים הדנים הצליחו לשלוט רק בשוודיה לתקופות קצרות. עד ששוודיה פרשה באופן סופי על ידי הכרזתו של גוסטב וסה למלך שוודיה בשנת 1523.<ref></ref>

טכנית, המדינות לא ויתרו רשמית על ריבונותן או על עצמאותן, אך במושגים פרקטיים, הן היו יחידות אוטונומיות בלבד, כשהמונרך מחזיק בריבונותן, ובפרט מוביל את יחסי החוץ שלהן. למדינות היו אינטרסים שונים משלהן (במיוחד אי שביעות הרצון של האצולה השוודית מהתפקיד המרכזי שמילאה דנמרק באיחוד), דבר שהוביל בסופו של דבר לעימות בין המדינות המאוחדות, ולפער ביניהן, שהלך והתעצם עד לפירוק האיחוד בשנת 1523, כשגוסטב ואסה הפך למלך שוודיה. טכנית, האיחוד מעולם לא בוטל. נורווגיה ומושבותיה, המשיכו להוות חלק מדנמרק, כחלק מממלכת דנמרק-נורווגיה, תחת שושלת אולדנבורג, למשך מספר מאות לאחר פירוקו של איחוד קאלמאר.

== קישורים חיצוניים ==

* [https://www.fotw.info/flags/dk_ku.html דגל איחוד קאלמאר]
* 

==הערות שוליים==

*
קטגוריה:דנמרק: היסטוריה
קטגוריה:נורווגיה: היסטוריה
קטגוריה:שוודיה: היסטוריה
קטגוריה:איסלנד: היסטוריה
קטגוריה:סקנדינביה
330-339 לפנה"ס

שימו לב: ערך זה מכיל אירועים מן השנים 339–330 לפנה"ס

==אירועים בולטים בעולם==
333 לפנה"ס: [[אלכסנדר הגדול בקרב איסוס על פסיפס אלכסנדר מפומפי]]
* 338 לפנה"ס – קרב כירונאה
* 335 לפנה"ס – אריסטו מייסד את הליקיאון באתונה
* 334 לפנה"ס – אלכסנדר הגדול פותח במסע כיבושים באסיה
* 333 לפנה"ס – קרב איסוס
* 332 לפנה"ס – אלכסנדר הגדול כובש את צור לאחר מצור ארוך ואת ארץ ישראל מידי הפרסים
* 331 לפנה"ס – סיום השלטון הפרסי בבבל
* 338 לפנה"ס - המלך ארכידאמוס השלישי מספרטה, לאחר חמש שנים של מערכה בדרום איטליה, אינו מצליח להשיג תוצאות מכריעות כלשהן ובעודו מוביל צבא שכיר כדי לעזור לטרנטום נגד הלוקאנים ונהרג עם רוב חייליו במנדוריה שבקלבריה.

== נולדו ==
333 לפנה"ס – זנון מכתיון

== נפטרו ==
* 336 לפנה"ס – פיליפוס השני

==קישורים חיצוניים==

*
קטגוריה:המאה ה-4 לפנה"ס לפי שנים